stanford-oval/wikipedia huggingface dataset:
Tapanilan työväentalo

| Tapanilan työväentalo |
| --- | --- |
 Tapanilan työväentalo 2022.
Osoite:  Sompiontie 4
Sijainti:  Tapanila, Helsinki
Koordinaatit:  60°15′50″N, 25°01′44″E
Valmistumisvuosi:  1924
Suunnittelija:  rakennusmestari Hämäläinen
Rakennuttaja:  Malmin Työväenyhdistys ry
Omistaja:  Tapanilan Työväenyhdistys ry
Runkorakenne:  lauta
Julkisivumateriaali:  lauta
Kerrosala:  535 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tapanilan työväentalo on Helsingin Tapanilassa sijaitseva työväentalo. Rakennus suojeltiin kaupunkikuvallisesti ja paikallishistoriallisesti arvokkaana rakennuksena vuonna 1997. Myös 1960-luvun tyyliset sisätilat on suojeltu.
Historiaa

Malmin työväenyhdistys perustettiin vuonna 1908, ja se liittyi heti perustamisensa jälkeen Sosialidemokraattiseen puolueeseen. Toiminta aloitettiin Aamutähden huvilasta vuokratussa huoneistossa. Huvitilaisuudet järjestettiin Kössi Koskisen kuppilassa. Pian yhdistys vuokrasi tontin Fallkullan kartanolta ja rakensi sille Mosabackan kuuluisaksi tulleen tanssilavan. Omasta talosta haaveiltiin jo vuonna 1912, mutta varojen puuttuessa hankkeeseen ei voitu ryhtyä. Vuoden 1916 lopussa yhdistyksessä oli jäseniä 84, mutta seuraavana vuonna jäsenmäärä oli jo 900.
Koskisen myytyä kuppilansa yhdistys vuokrasi tilat Jukaraisen talosta Malmilta. Kokouksia pidettiin Malmin elokuvateatterissa. Sisällissodan jälkeen toiminnan taas jatkuessa tammikuussa 1919, yhdistys vuokrasi elokuvateatterin, joka sijaitsi nykyisen työväentalon paikalla. Yhdistys järjesti talossa iltamia ja kokouksia ja osti talon tontteineen itselleen saman vuoden kesäkuussa. Taloa korjattiin ja laajennettiin näyttämöllä. Työväenyhdistys vaihtoi nimekseen Tapanilan työväenyhdistys 1920-luvun lopulla.
Rakennus

Yhdistys osti työväentalon tontin vierestä lisämaata 1920-luvun alkupuolella. Rakennusmestari Hämäläinen laati piirustukset uutta työväentaloa varten ja lahjoitti ne yhdistykselle. Vanha elokuvateatteri purettiin vuonna 1924, ja samana vuonna valmistui uusi työväentalo. Tupaantuliaisia vietettiin marraskuussa. Rankorakenteinen talo vuorattiin laudoilla ja maalattiin punaiseksi. 1930-luvulla talon pihalle valmistui ulkorakennus, johon sijoitettiin muun muassa painihuone. Työväentalo kävi ahtaaksi toiminnan kasvaessa, ja yhdistys alkoi suunnitella uutta taloa. Sota kuitenkin katkaisi suunnitelmat, ja sotien jälkeen päädyttiin vanhan talon korjaamiseen. Talon ikkunat ja ovet uusittiin vuonna 1950 ja uunilämmitys vaihdettiin keskuslämmitykseen. Vanhasta työväentalosta ei jäänyt juuri mitään jäljelle ahkeran kunnostamisen jälkeen. Vesijohto asennettiin taloon vuonna 1973 ja viemäri vuonna 1975. 1970-luvulla rakennuksen sisäseiniä vuorattiin levyillä, mutta sisätiloja on myöhemmin entistetty 1960-luvun tyyliin. Talo on nykyisin maalattu kellertäväksi.
Toimintaa työväentalolla

Malmin työväenyhdistyksen näytelmäseura perustettiin vuonna 1908. Pääkaupunkiseudun vanhin edelleen toimiva harrastajateatteri vaihtoi nimekseen Tapanilan Työväen Näyttämö vuonna 1927. Nuoriso-osasto perustettiin vuonna 1912 ja uudestaan 1923. Oman urheiluseura Veikkojen tilalle perustettiin vuonna 1926 Tapanilan Tarmo. Työväentalolla on järjestetty iltamia, kokouksia, nuorisotoimintaa, elokuvanäytöksiä, bingoa, teatteria ja juhlia.
Teemu Tiainen

| Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Maa:   Suomi> Poikien ammunta. |
| --- | --- | --- | --- |
|  Kultaa | Barcelona 1998 | 10 m ilmapistooli |  |
Teemu Tiainen (s. 4. joulukuuta 1978) on suomalainen pistooliampuja ja maailmanmestari.
Teemu Tiainen on saavuttanut MM-kilpailuissa poikien tasolla maailmanmestaruuden 10 m ilmapistoolissa Barcelonassa 1998 tuloksella 576.
Toiseksi jäänyt saksalainen Sven Hartmann hävisi Tiaiselle kahdella pisteellä.
Ennätykset

| Laji | Ennätys | Ennätys | Päivä | Paikka | Paikka |
| --- | --- | --- | --- | --- | --- |
| Y20-sarjan 10 m ilmapistooli | SE | 576 | 18.7.1998 | Barcelona | MM |
SE=Suomen ennätys, MM=Maailmanmestaruuskilpailut, Y20=Yleinen sarja alle 20-vuotiaat
Taïn kansallispuisto

| --- | --- |
Sijainti:  Norsunluurannikko
Pinta-ala:  3 300 km²
| --- | --- |
Nimi alkuperäiskielellä:  Parc national de Taï 
Tyyppi:  Kansallispuisto, biosfäärialue 
Perustettu:  28. elokuuta 1972
muokkaa - muokkaa wikitekstiä - muokkaa Wikidataa
Taïn kansallispuisto on kansallispuisto Norsunluurannikolla ja se sisältää yhden viimeisistä alueista, joilla kasvaa länsiafrikkalaista trooppista aarniometsää. Puisto lisättiin UNESCOn maailmanperintöluetteloon monimuotoisen kasviston ja eläimistön, etenkin uhanalaisten eläinten, kuten kääpiövirtahepojen, ansiosta. Alue on laajuudeltaan 3 300 neliökilometriä ja siinä on 200 neliökilometrin puskurivyöhyke.
Aiheesta muualla

Kuvia tai muita tiedostoja aiheesta Taïn kansallispuisto Wikimedia Commonsissa
Taïn kansallispuisto UNESCOn sivuilla (englanniksi) (ranskaksi)
Talviyö (albumi)

| Talviyö Sonata Arctica |
| --- | --- | --- |

Studioalbumin tiedot
 Julkaistu: 6. syyskuuta 2019
 Tyylilaji: power metal
 Kesto: 56.14
 Levy-yhtiö: Nuclear Blast
Listasijoitukset
  Suomen virallinen lista: 2.
Sonata Arctican muut julkaisut
| The Ninth Hour 2016 | Talviyö 2019 | Acoustic Adventures – Volume One 2022 |
Singlet albumilta Talviyö
 ”A Little Less Understanding” Julkaistu: 21. kesäkuuta 2019  ”Cold” Julkaistu: 23. elokuuta 2019  ”Who Failed the Most” Julkaistu: 6 syyskuu 2019
Talviyö on power metal -yhtye Sonata Arctican kymmenes studioalbumi. Se julkaistiin 6. syyskuuta 2019 levymerkillä Nuclear Blast.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Message From The Sun | 4.06 |  |  |  |  |  |  |  |
| 2. | Whirlwind | 6.31 |  |  |  |  |  |  |  |
| 3. | Cold | 4.28 |  |  |  |  |  |  |  |
| 4. | Storm the Armada | 5.08 |  |  |  |  |  |  |  |
| 5. | The Last of the Lambs | 4.22 |  |  |  |  |  |  |  |
| 6. | Who Failed the Most | 4.44 |  |  |  |  |  |  |  |
| 7. | Ismo’s Got Good Reactors | 3.43 |  |  |  |  |  |  |  |
| 8. | Demon’s Cage | 4.57 |  |  |  |  |  |  |  |
| 9. | A Little Less Understanding | 4.15 |  |  |  |  |  |  |  |
| 10. | The Raven Still Flies | 7.39 |  |  |  |  |  |  |  |
| 11. | The Garden | 6.16 |  |  |  |  |  |  |  |
|  |  | 56.14 |  |  |  |  |  |  |  |
Kokoonpano

Tony Kakko - laulu, taustalaulu, koskettimet, ukulele
Elias Viljanen – kitara
Pasi Kauppinen - basso
Henrik Klingenberg - koskettimet, taustalaulu
Tommy Portimo - rummut
Arvostelut

Imperiumi: 6½/10
Inferno:
kaaoszine: 8/10
Metalliluola: 5+/10
Soundi:
V2.fi:
Aiheesta muualla

Albumi Talviyö (albumi) Encyclopaedia Metallum -sivustolla (englanniksi)
Talviyö (albumi) Discogsissa. (englanniksi)
Takashi Takabayashi

| Henkilötiedot |
| --- | --- | --- |
Syntymäaika: 2. elokuuta 1931
Syntymäpaikka: Saitama, Japani
Kuolinaika: 27. joulukuuta 2009 (78 vuotta)
Pelipaikka: Puolustaja
Seurat
| Vuodet | Seura | O (M) |
| 1954-? | Tanabe Pharmaceuticals |  |
Maajoukkue
| 1954-1958 | Japani | 9 (2) |
Takashi Takabayashi (jap. 高林 隆; 2. elokuuta 1931 Saitama, Japani - 27. joulukuuta 2009) oli japanilainen jalkapalloilija.
Jalkapallomaajoukkue

Takashi Takabayashi edusti Japanin maajoukkuetta vuosina 1954-1958. Hän on osallistunut mm. Kesäolympialaisissa 1956.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1954 | 3 | 2 |
| 1955 | 5 | 0 |
1956: 0
1957: 0
| 1958 | 1 | 0 |
| Yhteensä | 9 | 2 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1956
Furukawa |
Hiraki |
Iwabuchi |
Kawamoto |
Kitaguchi |
Kobayashi |
Mimura |
Naganuma |
Ōmura |
Ozawa |
Satō |
Shimomura |
Takabayashi |
Takamori |
Tokita |
Uchino |
Yaegashi |
Valmentaja Takenokoshi
Takashi Shimoda

| Henkilötiedot |
| --- | --- | --- |
Syntymäaika: 28. marraskuuta 1975 (ikä 48)
Syntymäpaikka: Hiroshima, Japani
Pelipaikka: Maalivahti
Seurat
| Vuodet | Seura | O (M) |
| 1994-2010 | Sanfrecce Hiroshima |  |
Maajoukkue
| 1999 | Japani | 1 (0) |
Takashi Shimoda (jap. 下田 崇; s. 28. marraskuuta 1975 Hiroshima, Japani) on japanilainen entinen jalkapalloilija.
Jalkapallomaajoukkue

Takashi Shimoda edusti Japanin maajoukkuetta vuosina 1999. Hän on osallistunut mm. Kesäolympialaisissa 1996 ja Asian mestaruuskilpailuissa 2000.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1999 | 1 | 0 |
| Yhteensä | 1 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1996
1 Kawaguchi |
2 Shirai |
3 Suzuki |
4 Hironaga |
5 Tanaka |
6 Hattori |
7 Maezono |
8 Itō |
9 Jō |
10 Endō |
11 Morioka |
12 Uemura |
13 Matsuda |
14 Nakata |
15 Akiba |
16 Matsubara |
17 Michiki |
18 Shimoda |
Valmentaja Nishino
Japanin joukkue – Jalkapallon AM-kilpailut 2000
1 Kawaguchi |
3 Matsuda |
4 Morioka |
6 Hattori |
8 Mochizuki |
9 Nishizawa |
10 Nanami |
11 Miura |
12 Morishima |
13 Yanagisawa |
14 Nakamura |
15 Oku |
17 Inamoto |
19 Kubo |
20 Takakuwa |
21 Shimoda |
22 Nakazawa |
24 Myōjin |
26 Kaimoto |
27 Kitajima |
29 Takahara |
30 Ono |
Valmentaja Troussier
TUL Cup 2004

| TUL Cupin kausi 2004 |
| --- | --- |
Ajankohta:  helmi–maaliskuu 2004
Mestari:  FC KooTeePee
  ← 2003 :  2005 → 
TUL Cup 2004 oli 65. kerran järjestetty Suomen Työväen Urheiluliiton jalkapallomestaruuskilpailu. Lopputurnaus pelattiin Kotkassa Ruonalan urheiluhallissa 6.–7. maaliskuuta 2004. Mestaruuden voitti FC KooTeePee.
Kilpailuun ilmoittautui 16 joukkuetta, joista Veikkausliigassa ja Ykkösessä pelanneet FC Jazz, FC KooTeePee ja PP-70 pääsivät suoraan lopputurnaukseen. Talousvaikeuksista kärsinyt FC Jazz kuitenkin luopui paikastaan helmikuun puolivälissä, jolloin sen tilalle otettiin KTP. Helmikuun alussa Jyväskylässä, Kotkassa ja Porissa järjestetyistä karsintaturnauksista lopputurnaukseen selvisivät Jyväskylä United, STPS ja FC Kiisto.
Lopputurnauksessa alkulohkojen ottelut pelattiin 2×30 minuutin pituisina ja sijoitusottelut täysimittaisina.
Joukkueet

| Joukkue | Kotipaikka | Sarjataso 2004 |
| --- | --- | --- |
| FC KooTeePee | Kotka | Veikkausliiga |
| Tampereen Peli-Pojat-70 | Tampere | Ykkönen |
| FC Kiisto | Vaasa | Kakkonen |
| Jyväskylä United | Jyväskylä | Kakkonen |
| Kotkan Työväen Palloilijat | Kotka | Kolmonen |
| Savonlinnan Työväen Palloseura | Savonlinna | Kolmonen |
Karsinnat > Länsi-Suomi

Turnaus pelattiin Porin Karhuhallissa 8. helmikuuta.
| Joukkue | O | V | T | H | Maalit | Pts | FCK | TKT | Mu2 |
| --- | --- | --- | --- | --- | --- | --- | --- | --- | --- |
| FC Kiisto | 2 | 1 | 1 | 0 | 5–2 | 4 |  | 2-2 | 3-0 |
| TKT | 2 | 1 | 1 | 0 | 4–2 | 4 |  |  | 2-0 |
| MuSa 2 | 2 | 0 | 0 | 2 | 0–5 | 1 |  |  |  |
| Joukkue | O | V | T | H | Maalit | Pts | To | Mu | Lo |
| --- | --- | --- | --- | --- | --- | --- | --- | --- | --- |
| ToVe | 2 | 1 | 1 | 0 | 4–3 | 4 |  | 1-1 | 3-2 |
| MuSa | 2 | 1 | 1 | 0 | 2–1 | 4 |  |  | 1-0 |
| Loiske | 2 | 0 | 0 | 2 | 2–4 | 1 |  |  |  |
Karsinnat > Keski-Suomi

Jyväskylässä 1. helmikuuta järjestettyyn karsintaturnaukseen osallistui neljä joukkuetta, joista lopputurnaukseen selvisi Jyväskylä United.
Karsinnat > Kaakkois-Suomi

Kotkassa 7. helmikuuta pelattuun järjestettyyn karsintaturnaukseen osallistui kahdeksan joukkuetta, joista lopputurnaukseen selvisi STPS.
Lopputurnaus > Lohko A

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | FC KooTeePee | 2 | 2 | 0 | 0 | 3 | 0 | +3 | 6  |
| 2 | Jyväskylä United | 2 | 1 | 0 | 1 | 3 | 3 | 0 | 3  |
| 3 | STPS | 2 | 0 | 0 | 2 | 1 | 4 | −3 | 0  |
Lopputurnaus > Lohko B

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | FC Kiisto | 2 | 1 | 1 | 0 | 2 | 0 | +2 | 4  |
| 2 | KTP | 2 | 1 | 0 | 1 | 2 | 2 | 0 | 3  |
| 3 | PP-70 | 2 | 0 | 1 | 1 | 0 | 2 | −2 | 1  |
Teteten kieli

| Tetete> Tiedot |
| --- | --- |
Alue:   Ecuador  Kolumbia
Ajoitus:  –2010
Puhujia:  0
Sija:  ei 100 suurimman joukossa
Kielitieteellinen luokitus
Kielikunta:  Tukanokielet
Kieliryhmä:  Läntiset tukanokielet
ISO 639-3:  teb
 Ohje 
Tetete on tukanokieliin kuuluva hiljattain kuollut kieli, jota puhutaan Kolumbiassa ja Ecuadorissa. Tetete ja sen lähin sukulaiskieli siona, voidaan toisinaan erottaa omiksi kielikseen tai saman kielen kahdeksi eri muodoksi.
Kielellä ei ollut kirjoitettua muotoa.
1960-luvun lopulla kielellä arvioitiin olevan vain kaksi puhujaa. Teteten katsotaan sammuneen vuonna 2010 ja sen syyksi on pantu alueella toimineet öljy-yhtiöt ja lähetyssaarnaajat..
Tekla Bądarzewska-Baranowska

Tekla Bądarzewska-Baranowskan hauta
Tekla Bądarzewska-Baranowska (1829 Mława tai 1834 – 29. syyskuuta 1861 Varsova) oli puolalainen säveltäjä ja pianisti. Hän sai maailmanlaajuista suosiota, kun hänen kappaleensa Neidon rukous julkaistiin Varsovassa vuonna 1856. Kappale edustaa 1800-luvulle tyypillistä salonkimusiikkia. Sittemmin kappaleesta tehtiin erinäisiä sovituksia, mutta säveltäjä ei koskaan saavuttanut myöhemmillä teoksillaan vastaavaa suosiota.
1850-luvulla Bądarzewska-Baranowska avioitui ja sai kolme lasta. Hänen varhaisen kuolemansa syy ei ole tiedossa, mutta hänet haudattiin Powązkin hautausmaalle Varsovassa 1. lokakuuta 1861. Erityistä suosiota Bądarzewska-Baranowska on saavuttanut Kaukoidässä (Japanissa ja Taiwanilla).
Sytytin (tulentekoväline)

Erilaisia sytyttimiä.
Kokoelma erilaisia sytyttimiä.
Sytytin (puhekielessä myös sytkä ja sytkäri) on apuväline, jolla sytytetään palamaan esimerkiksi takkatuli, kaasulieden liekki, kaasupoltin, savuke tai muuta vastaavaa.
Sytyttimiä on paljon eri kokoisia, eri muotoisia ja eri käyttötarkoitukseen tehtyjä, mutta toimintaperiaatteeltaan lähes kaikki ovat samanlaisia. Suurin osa nykyisistä sytyttimistä käyttää butaanikaasua polttoaineena. Butaani on ilmaa raskaampi kaasu.
Vuosikymmeniä sitten muodissa olivat mm. pöydällä pidettävät koristellut sytyttimet.
Tulisijojen, kynttilöiden ja vastaavien sytyttämiseen valmistetaan pitkällä metallinokalla varustettuja täyttösäiliöstä täytettäviä kaasusytyttimiä.
Halvimmat sytyttimet ovat muovista valmistettuja kertakäyttösytyttimiä, kun taas kalliimmat sytyttimet ovat kestävämpiä uudelleentäytettäviä sytyttimiä.
Tunnettuja sytytinvalmistajia ovat esimerkiksi halpoja muovisytyttimiä valmistava BIC Corporation sekä kalliimpia metallisia bensiini- tai butaanikäyttöisiä sytyttimiä valmistavat Zippo, Ronson, Colibri, Dunhill ja Dupont.
Toimintaperiaate

Sytyttimen nappia painettaessa venttilii aukeaa, jolloin butaania pääsee virtaamaan ulos. Samalla paloherkkä butaani sytytetään, useimmiten joko kiveä raapaisemalla syntyvillä kipinöillä tai pienellä sähkökipinällä. Näissä kivissä käytetään pyroforisia metalliseoksia, esimerkiksi raudan ja ceriumin seosta. Kun nappia pidetään pohjassa, virtaa kaasua koko ajan lisää, näin ylläpitäen paloreaktiota. Liekki sammuu itsestään butaanivirran loputtua päästettäessä napista irti. Yleensä sytyttimen suuaukkoa suojaa rei'itetty metalli tuulelta tai vaihtoehtoisesti sen tarkoitus on sekoittaa sytytinbensiini oikeassa suhteessa ilmaan.
Sähköiset tupakansytyttimet

Autoissa tupakansytyttimet toimivat sähkövirralla. Tupakansytytin painetaan pohjaan, jolloin sähkövirta kuumentaa metallilevyspiraalin tulikuumaksi. Kuumentunut tupakansytytin ponnahtaa takaisin lepoasentoon, josta käyttäjä voi sen irrottaa. Kuumentunut metallispiraali sytyttää savukkeen. Varsinaista tulen liekkiä ei näissä sytyttimissä ole. Autojen tupakansytyttimistä voidaan ottaa 12 voltin sähkövirtaa monentyyppisiin laitteisiin. Jännitteenmuuntimella jännitteen voi muuntaa verkkovirraksi. Auton tupakansytyttimiin on olemassa jakorasioita.
Toinen versio on taskukoinen sytytin jonka akku ladataan sähköllä ja käytettäessä käyttöpainiketta painamalla laitteen kärkien väliin syttyy valokaari.
Tekko

D-mallinen Tekko
Tekko (myös Tekkō, jap. 鉄甲) on yksi Ryūkyū kobujutsun aseista. Se on eräänlainen nyrkkirauta. Se on pienin kobujutsuaseista ja tuo täten taistelijat lähemmäksi toisiaan. Tekot voidaan periaatteessa tehdä mistä tahansa kovasta materiaalista, mutta yleensä ne valmistetaan alumiinista, raudasta, teräksestä tai puusta.
Tekko syntyi luultavasti siten, että eräs bushi oli käyttänyt hevosenkenkää aseena yllätyshyökkäystä vastaan. Tästä myöhemmin kehitettiin yksinkertainen ja tehokas käsiase. Se sai nopeaa suosioita helppona, pienenä, mutta silti vaarallisena aseena.
Tera Tali

Tera Tali on Intiassa tunnettu Rajasthanilainen kansantanssi. Sitä esittävät kaksi tai kolme Kamar-heimon naista maassa istuen. Tanssiin kuuluu useita monimutkaisia rituaaleja. Mielenkiintoinen yksityiskohta Tera Tali -tanssissa on Manjira-metallisymbaalien sitominen eri puolille kehoa, enimmäkseen jalkoihin. Tera Tali-tanssijat soittavat myös rytmikkäästi käsillään näitä pieniä symbaalejaan. Tanssin erässä kohdassa naiset pitävät suussaan miekkaa poikittain hampaidensa välissä kantaen samalla koristeellista ruukkua päänsä päällä.
Aiheesta muualla

http://www.culturalindia.net/indian-dance/folk-dances/south-west-india.html
Sytyke (yhdistys)

| Systeemityöyhdistys Sytyke ry |
| --- | --- |

Perustettu:  1979
Kotipaikka:  Helsinki, Suomi
Jäsenmäärä:  1086 henkilöjäsentä, 20 yhdistysjäsentä
Puheenjohtaja:  Lea Pitkänen
Jäsenlehti:  Sytyke-lehti
Aiheesta muualla
Sivusto
Infobox OKVirheellinen NIMI-arvo: 
Sytyke ry yhdistää suomalaiset ohjelmistokehityksen ammattilaiset liiketoiminnasta teknisiin asiantuntijoihin. Yhdistyksen muodostavat erikoisalueisiin keskittyvät osaamisyhteisöt, joiden jäsenet välittävät toisilleen omien alojensa syvällisintä tietoa ja tuoreimpia trendejä. 30-vuotiaan yhdistyksen juuret ovat systeemityössä (joka ei ole sama asia kuin englannin "systems engineering"). Termillä tarkoitetaan organisaatioiden yksilöllisten tarpeiden analysointiin perustuvaa tietojärjestelmien suunnittelu- ja kehitystyötä, joka tähtää automatisoitavaksi soveltuvien prosessien toteuttamiseen ohjelmistojen avulla.
Tällä hetkellä Sytyke ry:ssä toimii kymmenen osaamisyhteisöä, jotka keskittyvät ohjelmistoliiketoimintaan, ketterään kehitykseen, käytettävyyteen, mallinnukseen, projektitoimintaan, relaatiotietokantoihin, suorituskykyyn, palveluarkkitehtuuriin (SOA), testaukseen ja kokonaisarkkitehtuuriin. Osaamisyhteisöjen tavoitteena on auttaa jäseniään kehittymään yhä vahvemmiksi omien alojensa ammattilaisiksi mm. korkeatasoisten seminaaritilaisuuksien sekä yhdistyksen lehdessä julkaistavien asiantuntija-artikkelien kautta.
Sytyke ry on Tieto- ja viestintätekniikan ammattilaiset ry:n (TIVIA) suurin valtakunnallinen teemayhdistys, jolla oli vuoden 2014 lopussa 1 086 henkilöjäsentä ja 20 yhteisöjäsentä. Sytyke ry toimii yhteistyössä Tivian alueyhdistysten kanssa tarjoamalla niille jäsenkuntansa asiantuntemusta erikoisaloja käsittelevien tilaisuuksien suunnitteluun ja toteutukseen.
Julkaisut

Sytyke julkaisee neljä kertaa vuodessa ilmestyvää Sytyke-lehteä (vanha nimi oli Systeemityö), joka on ilmestynyt vuodesta 1988.
80- ja 90-luvuilla yhdistys tuotti useita raportteja, joissa työryhmät kirjoittivat suomeksi uusista systeemityön aiheista. Raportit julkaisi Tietotekniikan liitto ry ja kustansi Suomen Atk-kustannus Oy.
Systeeminsuunnittelun työasema 1988
Kokemuksia relaatiotietokannoista 1990
Tietokoneavusteinen systeemityö – kannattavuus, menetelmät, käyttöönotto 1990
Oliot systeemityössä 1992
STST-malli 1993
Laatujärjestelmän käyttöönotto 1993
Kokemuksia tietojärjestelmien rakentamisesta työasema-arkkitehtuureihin 1994
Vuonna 2013 Sytyke tuotti kirjapyrähdys-tekniikalla kirjan 398 vuotta ketteriä kokemuksia (Arkistoitu – Internet Archive), joka kerää suomalaisten ketterien työmenetelmien konkareiden kokemuksia yksiin kansiin.
Aiheesta muualla

http://www.sytyke.org Sytyke ry:n verkkosivut
Takashi Nagase

| Takashi Nagase> Henkilötiedot |
| --- | --- |
Syntynyt: n. 1918 Kurashiki, Okayaman prefektuuri, Japani
Kuollut: 21. kesäkuuta 2011 Kurashiki, Okayaman prefektuuri, Japani
Takashi Nagase (永瀬 隆, Nagase Takashi, n. 1918 Kurashiki, Japani – 21. kesäkuuta 2011 Kurashiki, Japani) oli keisarillisen Japanin armeijan upseeri ja tulkki toisen maailmansodan aikana. Sodan jälkeen Nagase omistautui sovittelutyöhön entisten sotavankien ja vartijoiden välillä.
Nagase syntyi Kurashikissa Okayaman prefektuurissa 1918. Hän oppi puhumaan englantia yhdysvaltalaisten metodistien ylläpitämässä collegessa Tokiossa.
Sodan aikana

Nagase oli yksi upseereista, joiden vastuulla oli rakennuttaa Burman rata, niin kutsuttu "Kuoleman rautatie", joka kulki Thaimaan ja Burman välilläselvennä. Rata sisältää kuuluisan Kwai-joen sillan. Rataa rakennettiin käyttämällä orjatyövoimana liittoutuneiden joukoista saatuja sotavankeja ja paikallisia siviilejä, joita japanilaiset vartijat kohtelivat epäinhimillisesti ja usein väkivaltaisesti. 415 kilometriä pitkän radan rakentamisen aikana kuoli 16 000 sotavankia ja 80 000–100 000 aasialaista pakkotyöläistä. Nagase, joka kuului pelättyyn Japanin keisarillisen armeijan sotilaspoliisiin Kenpeitaihin, toimi tulkkina ja oli mukana kuulusteluissa, joissa sotavankeja kidutettiin.
Sodan jälkeen

Sodan päätyttyä tappioon Nagase antautui liittoutuneille, joita hän auttoi etsimään sotavankien hautoja ja joukkohautoja. Hänen avullaan löydettiin ja tunnistettiin 13 000 ruumista kunnollisia hautajaisia varten.
Tämän jälkeen hän työskenteli englanninopettajana Japanissa, mutta omistautui sovittelutyölleen. Vuodesta 1976 alkaen hän järjesti tapaamisia, joissa entiset sotavangit ja vartijat saattoivat sovitella keskenään. Nagase kirjoitti kirjan "Ristejä ja tiikereitä" (ei suomennettu) sodanaikaisista kokemuksistaan, rahoitti buddhalaista temppeliä ja vieraili yli sata kertaa Kwai-joella erilaisissa menneisyyden käsittelyyn liittyvissä tehtävissä.
Eric Lomax, yksi hänen kuulustelemistaan brittiupseereista, oli kantanut hänelle kaunaa vuosia. Lomax aloitti Nagasen kanssa kirjeenvaihdon ja viimein tapasi hänet Thaimaassa. Keskustelujen seurauksena Lomax, joka oli pitkään haaveillut väkivaltaisesta kostosta, pystyikin antamaan Nagaselle anteeksi ja jättämään menneet viimein taakseen. Miehistä tuli lopulta ystäviä ja Lomax kirjoitti omista kokemuksistaan ja miesten välisestä sopimisesta kirjan.
Nagase perusti Kwai-joen rauhansäätiön, joka on avustanut thaimaalaisia opiskelijoita ja pystyttänyt useita muistomerkkejä eri puolille maata. Hänen julkinen katumus- ja sovittelutyönsä sai vastaansa myös paljon arvostelua japanilaisilta, joista osa kieltää sodan aikana tehdyn vääryyksiä.
Nagase kuoli 93-vuotiaana Kurashikissa vuonna 2011.
Elokuvissa

Eric Lomaxin 1995 julkaistusta kirjasta The Railway Man tehtiin samanniminen elokuva. Nagasea nuorena ja vanhempana näyttelevät japanilaiset näyttelijät Tanroh Ishida ja Hiroyuki Sanada. Eric Lomaxia näyttelee Colin Firth ja hänen vaimoaan Pattia Nicole Kidman.
Vuonna 2001 tehdyssä elokuvassa To End All Wars Nagasea näytteli Yugo Saso.
Talczyn

| Talczyn |
| --- | --- |
 fiTalczyn 
 51°40′59″N, 22°24′00″E 
Väestö
Väkiluku (2011):  617
Talczyn on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin kuuden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Talczynissä asui 617 asukasta.
Käännös suomeksi